Diari Oficial de la Generalitat Valenciana


Sumari del DOGV 8306, del 30-05-2018 (2018/5259)

Concurs públic per a l'alienació dels aprofitaments cinegètics de les zones de caça controlada de la província d'Alacant.
-------------------------------------------------------------------------------------------------------------------------

### Dades del document

Número de DOGV
:   8306

Data del DOGV
:   30-05-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/5259


Data del document
:   22-05-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Concurs

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte administratiu

Concurs públic per a l'alienació dels aprofitaments cinegètics de les zones de caça controlada de la província d'Alacant. [2018/5259]  
1. Objecte  
Es convoca licitació pública per a l'alienació dels aprofitaments cinegètics de les zones de caça controlada existents en la província d'Alacant reflectits en l'annex I.  
  
2. Termini de vigència de la concessió  
Cinc (5) temporades cinegètiques.  
  
3. Tramitació, procediment i tipus de licitació  
3.1. L'alienació la realitzarà la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural.  
3.2. La tramitació i procediment es realitzaran d'acord amb els principis de publicitat, objectivitat, imparcialitat, transparència i de concurrència competitiva previstos en l'article 15.5 de la Llei 43/2003, de 21 de novembre, de forests, i de conformitat amb el que es disposa en l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, modificada per Resolució de 29 de març de 2017, de la Direcció General de Medi Natural i d'Avaluació Ambiental.  
  
3.3. El tipus de licitació serà oberta, de tramitació ordinària i mitjançant el procediment de concurs conforme als criteris i barems indicats en el plec de condicions economicoadministratives.  
  
4. Capacitat del licitador  
4.1. En virtut del que es preveu en l'article 32.2 de la Llei 13/2004, de 27 de desembre, de caça de la Comunitat Valenciana, únicament podran concórrer a aquesta licitació les entitats locals i les societats de caçadors sense ànim de lucre.  
4.2. Per a poder participar en aquesta licitació, el licitador haurà de tindre plena capacitat d'obrar, no estar incurs en una prohibició de contractar i posseir la solvència econòmica, financera i tècnica o professional requerida per la legislació de contractes del sector públic. Igualment haurà d'estar al corrent del pagament de taxes derivades de l'adjudicació d'aprofitaments cinegètics en forests propietat de la Generalitat Valenciana en exercicis anteriors.  
  
5. Documentació requerida  
La documentació requerida per a poder participar en la licitació s'indica en el plec de condicions economicoadministratives.  
  
6. Presentació de proposicions  
6.1. El termini per a la presentació de proposicions serà de vint (20) dies naturals, comptats des de l'endemà de la publicació d'aquest anunci en el Diari Oficial de la Generalitat Valenciana.  
6.2. Els licitadors presentaran preferentment les seues proposicions juntament amb la documentació requerida en sobres tancats en el registre de la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural, i podran presentar-se també en qualsevol dels registres previstos en la legislació reguladora del procediment administratiu comú. Els sobres que siguen entregats sense tancar seran rebutjats.  
6.3. En el cas de proposicions enviades per correu certificat, el licitador haurà de justificar la data d'imposició de l'enviament en les oficines de Correus i notificar a la Direcció Territorial d'Alacant la remissió de l'oferta en aquest dia mitjançant enviament de correu electrònic al tècnic instructor de l'expedient de la licitació (hipola\_jtx@fvh.ue).  
6.4. L'incompliment dels requisits indicats anteriorment comportarà la inadmissió de la proposició presentada.  
6.5. Cada licitador no podrà presentar més d'una proposició per cada lot inclòs en aquesta licitació, però sí que podrà presentar proposicions per a optar a més d'un lot. L'incompliment d'aquest precepte produirà la desestimació de totes les proposicions que ell haja presentat.  
6.6. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Administració estime fonamental per a la seua correcta valoració.  
6.7. La qualificació dels documents presentats dins del termini i en la forma escaient s'efectuarà d'acord amb el que s'estableix en el Reial decret 1098/2001, pel qual s'aprova el Reglament general de la Llei de contractes de les administracions públiques. Si des de la Direcció Territorial d'Alacant s'aprecien defectes o omissions corregibles, ho comunicarà als interessats a l'efecte que siguen corregits en el termini indicat.  
6.8. Els licitadors que no resulten adjudicataris tindran un termini de dos mesos des de la publicació de la resolució d'adjudicació per a reclamar la devolució de les seues ofertes, transcorregut el qual l'Administració, si ho estima oportú, podrà destruir-les.  
  
7. Realització de la licitació  
7.1. L'obertura de proposicions es farà en acte públic el 12 de juliol de 2018, a les 11.30 hores, en la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural, situada al carrer Professor Manuel Sala, 2, d'Alacant. Aquest acte es desenvoluparà segons el que es preveu en el Reial decret 1098/2001, pel qual s'aprova el Reglament general de la Llei de contractes de les administracions públiques.  
7.2. L'adjudicació l'acordarà la directora territorial, es notificarà als licitadors i es publicarà en el Diari Oficial de la Generalitat Valenciana.  
  
  
8. Condicions economicoadministratives i tecnicofacultatives  
8.1. Les condicions que regiran l'alienació dels aprofitaments objecte d'aquesta licitació són les establides en els respectius plecs de condicions economicoadministratives i tecnicofacultatives aprovats per la Direcció Territorial d'Alacant.  
8.2. Tant els plecs com el model de proposició (imprés normalitzat) es troben a la disposició de les persones interessades en la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural, situada al carrer Professor Manuel Sala, 2, i en el lloc web www.agroambient.gva.es/web/medio-natural/aprovechamientos-forestales.  
  
9. Prerrogatives de l'Administració i jurisdicció  
9.1. La Direcció Territorial d'Alacant, com a òrgan competent per a l'adjudicació, té la prerrogativa d'interpretar les adjudicacions, resoldre els dubtes que oferisca el seu compliment, modificar-les per raons d'interés públic, acordar la seua resolució i determinar-ne els efectes.  
  
9.2. Els acords que dicte la Direcció Territorial d'Alacant en l'exercici de les prerrogatives enunciades en el paràgraf precedent seran immediatament executius.  
9.3. Les qüestions litigioses que sorgisquen sobre la interpretació, modificació, resolució i efectes de les adjudicacions seran resoltes per la Direcció Territorial d'Alacant, i podran ser recorregudes en alçada davant del titular de la direcció general amb competències en matèria de forests.  
9.4. Contra les resolucions del director general es podrà interposar recurs contenciós administratiu de conformitat amb el que es disposa en la Llei 39/2015, d'1 d'octubre, de règim jurídic de les administracions públiques i del procediment administratiu comú, i la Llei 29/1998, reguladora de la jurisdicció contenciosa administrativa, o normativa que les substituïsca o complemente.  
9.5. L'adjudicatari se sotmet, en cas d'existir litigi, als tribunals de les províncies de Castelló, València i Alacant.  
  
10. Disposició final  
En allò no previst en aquest anunci i en els plecs de condicions reguladors d'aquesta licitació, s'ajustarà al que es disposa en la normativa vigent en matèria d'aprofitaments forestals i patrimonials i supletòriament en la legislació de contractes del sector públic.  
  
Alacant, 22 de maig de 2018.- La directora territorial: Carmen Catalá Galván.